9.4.2015 Den Europæiske Unions Tidende L 93/71 KOMMISSIONENS GENNEMFØRELSESAFGØRELSE (EU) 2015/568 af 7. april 2015 om ændring af bilag I til gennemførelsesafgørelse 2012/725/EU for så vidt angår definitionen af bovint lactoferrin (meddelt under nummer C(2015) 2173) (Kun den engelske udgave er autentisk) EUROPA-KOMMISSIONEN HAR — under henvisning til traktaten om Den Europæiske Unions funktionsmåde, under henvisning til Europa-Parlamentets og Rådets forordning (EF) nr. 258/97 af 27. januar 1997 om nye levnedsmidler og nye levnedsmiddelingredienser ()), særlig artikel 7, og ud fra følgende betragtninger: (1) Ved Kommissionens gennemførelsesafgørelse 2012/725/EU (?) tillades markedsføring af bovint lactoferrin som en ny levnedsmiddelingrediens. (2) — Bilag I til gennemførelsesafgørelse 2012/725/EU fastlægger specifikationerne for bovint lactoferrin. Disse specifikationer indeholder en definition af bovint lactoferrin. Denne definition bør ændres, så den bedre beskriver det godkendte nye levnedsmiddel. (3) — Gennemførelsesafgørelse 2012/725/EU bør derfor ændres i overensstemmelse hermed. (4) — Foranstaltningerne i denne afgørelse er i overensstemmelse med udtalelse fra Den Stående Komité for Planter, Dyr, Fødevarer og Foder — VEDTAGET DENNE AFGØRELSE: Artikel 1 I bilag I til gennemførelsesafgørelse 2012/725/EU affattes definitionen af bovint lactoferrin således: »Bovint lactoferrin (bLF) er et protein, der forekommer naturligt i komælk. Det er et jernbindende glycoprotein på ca. 77 kDa og består af en enkelt polypeptidkæde af 689 aminosyrer. bLF isoleres fra skummetmælk eller ostevalle ved ionbytning og efterfølgende ultrafiltrering. Til slut frysetørres eller sprøjtetørres det, og de store partikler sies fra.« Artikel 2 Denne afgørelse er rettet til Morinaga Milk Industry Co., Ltd, 33-1, Shiba 3-chome, Minato-ku, Tokyo 108-8384, Japan. Udfærdiget i Bruxelles, den 7. april 2015. På Kommissionens vegne Vytenis ANDRIUKAITIS Medlem af Kommissionen () EFTL 43 af 14.2.1997,s. 1. (?) Kommissionens gennemførelsesafgørelse 2012/725/EU af 22. november 2012 om tilladelse til markedsføring af bovint lactoferrin som en ny levnedsmiddelingrediens i henhold til Europa-Parlamentets og Rådets forordning (EF) nr. 258/97 (Morinaga) (EUT L 327 af 27.11.2012, s. 46).